**CATEDRA DE PROPEDEUTICĂ STOMATOLOGICĂ**

**“PAVEL GODOROJA”**

**FACULTATEA DE STOMATOLOGIE**

**PROGRAMUL DE STUDII: 0911.1 STOMATOLOGIE**

|  |  |
| --- | --- |
| Denumirea disciplinei | **Tehnologia confecționării protezelor mobile și mobilizabile** |
| Tipul | Obligator |
| Anul de studii | II |
| Componenta | De specialitate |
| Titularul de curs | Bajurea Nicolae, dr.șt.med., conf.univ.  Melnic Svetlana, dr.șt.med., asist.univ. |
| Locația | Catedra de propedeuticăstomatologică “Pavel Godoroja”, USMF “Nicolae Testemițanu”, Clinicastomatologicăuniversitară nr.2, str. Mihai Viteazu 1 |
| Condiționări și exigențe prealabile de: | Program: pentru însușirea bună a disciplinei studentul anului II are nevoie de următoarele abilități: competențe confirmate în științele studiate la anul I (Morfologia funcțională a sisitemului stomatognat, Anatomie, Biomateriale stomatologice); cunoașterea principiilor de formare a termenilor medicali. |
| Competențe: utilizarea internetului, Windows, Word, Excel, Power Point (procesarea documentelor, tabelelor electronice și prezentărilor, utilizarea programelor de grafică); abilitatea de comunicare și lucru în echipă; calități – toleranță, compasiune, creativitate, inițiativă, autonomie. |
| Misiunea disciplinei | Confecționarea protezelor mobilizabile și mobile are drept scop integrarea cunoștințelor acumulate de viitorii medici stomatologi la disciplinele de profil în vederea asigurării unui nivel profesional stomatologic eficient, cu respectarea principiilor de confecționare în conformitate cu cerințele de rigoare. Totodată, metodele de modelare a machetelor protezelor mobilizabile și mobile, metodele de ambalare, dezambalare, etapele prelucrării mecanice și lustruire a protezelor mobilizabile și mobile, descrise în cadrul disciplinei ține să dezvolte abilitățile și gândirea clinică a studenților orientate spre acumularea competențelor în determinarea metodelor optime de diagnostic și tratament a pacienților edentați și îmbunătățirea calității vieții acestora. |
| Tematica prezentată | Confecționarea protezelor mobilizabile și mobile, este un compartiment indispensabil atât pentru propedeutica stomatologiei ortopedice (preclinică) cât și pentru celelalte ramuri ale stomatologiei moderne. Instruirea studenților în perioada preclinică are un aport major în familiarizarea acestora cu specificul propedeuticii la stomatologia ortopedică. Etapele principale constau în însușirea metodologiei de cunoaștere și opțiunile acestora descrise în acest compartiment, care sunt orientate spre dezvoltarea gândirii preclinice a studenților. Totodată, o atenție deosebită este acordată odontotehnicii protezelor mobilizabile și mobile în stomatologie, precum și consecutivitatea etapelor de realizare a acestor construcții protetice. Cea din urmă reprezintă o etapă fundamentală în pregătirea specialiștilor de profil. Disciplina dată, include cunoștințele acumulate la odontotehnica protezării mobilizabile și mobile, cu descrierea tuturor etapelor tehnice și clinice, fără de care nu este posibilă activitatea unui medic protetician. Conduita medicului protetician în cadrul tehnologiei confecționării protezelor mobilizabile și mobile se bazează pe principiile ocluziei, biodinamicii mandibulare, ceea ce reprezintă una din bazele fundamentale a protezării mobilizabile și mobile în domeniul stomatologic. |
| Finalități de studiu | * să cunoască etapele clinico-tehnice de confecționare ale protezei mobilizabile scheletate, etapele amprentării câmpului protetic, realizarea modelului preliminar; * să cunoască componentele paralelografului, studiul modelului la paralelograf; * să cunoască etapele pregătirii modelului pentru duplicare; * să cunoască tehnicile de dezambalare, prelucrare mecanică, șlefuire și lustruire a componentei metalice a protezei mobilizabile scheletate; * să cunoască elementele componente ale protezei parțial mobilizabile acrilice; * să cunoască principiile de montare a dinților artificiali în proteza parțial mobilizabilă; * să cunoască etapele ambalării machetei, fazele polimerizării, consecutivitatea dezambalării, metodele de prelucrare și lustruire a protezei; * să cunoască etapele clinico-tehnice de confecționare ale protezei mobilizabile injectate, etapele amprentării câmpului protetic, particularitățile realizării modelelor de lucru, etc. * să definească edentația totală și să descrie elementele componente ale câmpului protetic edentat total; * să însușească clasificările proceselor alveolare mandibulare și maxilare după diferiți autori și a mucoasei câmpului protetic; * să înțeleagă și să descrie etapele clinico-tehnice de confecționare a protezei totale mobile; |
| Manopere practice achiziționate | * distingerea elementelor componente ale protezei mobilizabile scheletate; * diferențierea etapelor clinico-tehnice de confecționare ale protezei mobilizabile scheletate, etapele amprentării câmpului protetic pe modelul fantom, realizarea modelului preliminar; * familiarizarea cu componentele paralelografului și studiul modelului la paralelograf; * efectuarea etapelor pregătirii modelului pentru duplicare; * efecuarea tehnicilor de modelare a machetei din ceară a componentei metalice pentru proteza mobilizabilă scheletată; * participarea la efectuarea tehnicilor moderne de realizare a tiparului, metodele de turnare a aliajelor; * participarea la efectuarea tehnicilor de dezambalare, prelucrare mecanică, șlefuire și lustruire a componentei metalice a protezei mobilizabile scheletate; * distingerea elementelor componente ale protezei parțial mobilizabile acrilice; * desenarea limitelor bazei protezei, elementele de ancorare, să efectueze tehnica confecționării croșetelor din sârmă de wiplă; * confecționărea șabloanelor cu borduri de ocluzie; * efectuarea metodelor de determinare a relațiilor intermaxilare centrice și modalitatea de ghipsare în simulatoare; * efectuarea montării dinților artificiali în proteza parțial mobilizabilă; * efectuarea etapelor ambalării machetei, fazele polimerizării, consecutivitatea dezambalării, metodele de prelucrare și lustruire a protezei parțiale mobilizabile acrilice; * distingerea etapelor clinico-tehnice de confecționare ale protezei mobilizabile flexibile, etapele amprentării câmpului protetic, particularitățile realizării modelelor de lucru. * realizarea amprentării preliminare a câmpului protetic pe modele fantom cu edentație totală. * realizarea modelul preliminar și lingura individuală. * determinarea limitelor zonelor de sprijin și succiune a câmpului protetic pe modelele de lucru. * realizarea șabloanelor cu borduri de ocluzie pentru determinarea relațiilor intermaxilare. * determinarea și înregistrarea relațiilor intermaxilare pe modele, fixarea modelelor în simolator. * realizarea machetei viitoarei proteze totale cu montarea dinților artificiali. |
| Forma de evaluare | Examen |